ທ່ານໂອບາມາຊຸກຍູ້ໃຫ້ລັດຖະສະພາ ຮັບຜ່ານເອົາກົດໝາຍພາສີຊຸດໃໝ່
ປະທານາທິບໍດີໂອບາມາຮຽກຮ້ອງໃຫ້ ລັດຖະສະພາຢຸດເຊົາ ໃຫ້ການຜ່ອນຜັນດ້ານພາສິ ທີ່ຊຸກຍູ້ໃຫ້ບໍລິສັດຕ່າງໆ ໄປສ້າງໜ້າວຽກ ຢູ່ຕ່າງປະເທດ.
ອີກຄັ້ງນຶ່ງ ປະທານາທິບໍດີບາຣັກ ໂອບາມາ ໄດ້ຮຽກຮ້ອງໃຫ້ລັດຖະສະພາ ຍຸດຕິການ ຜ່ອນຜັນດ້ານພາສີ ທີ່ທ່ານກ່າວວ່າ ເປັນການຊຸກຍູ້ໃຫ້ພວກບໍລິສັດຕ່າງໆໃນສະຫະລັດ ພາກັນສ້າງໜ້າວຽກຢູ່ໃນປະເທດອື່ນໆນັ້ນ ຜູ້ສື່ຂ່າວວີໂອເອລາຍງານຈາກທໍານຽບຂາວວ່າ ຄໍາປາໃສທາງວິທະຍຸປະຈໍາອາທິດແລ້ວນີ້ (ວັນເສົາທີ 16 ຕຸລາ) ຂອງທ່ານໂອບາມາ ແມ່ນໄດ້ສຸມໃສ່ເລຶ້ອງເສດຖະກິດ ອັນເປັນບັນຫາລະດັບສູງສຸດ ສໍາລັບການເລືອກຕັ້ງກາງ ສະໄໝການດໍາລົງຕໍາແໜ່ງຂອງປະທານາທິບໍດີ ທີ່ຈະມາເຖິງໃນຕົ້ນເດືອນໜ້ານີ້ ດ້ວຍສະພາວະການວ່າງງານຢູ່ໃນສະຫະລັດ ໄດ້ສູງຂຶ້ນສູ່ ລະດັບ 9 5 ເປີເຊັນໃນເວລານີ້ ແລະພັກເດໂມແຄຣທ ກໍ ຄາດວ່າພວກຕົນອາດຈະພ່າຍແພ້ຢ່າງໃຫຍ່ຫລວງໃນການ ການເລືອກຕັ້ງເອົາສະມາຊິກລັດຖະສະພາຈໍານວນນຶ່ງ ກໍໄດ້ ນັ້ນ ປະທານາທິບໍດີໂອບາມາຈຶ່ງອອກມາໂຄສະນາຫາສຽງ ສະໜັບສະໜູນໃຫ້ແກ່ກົດໝາຍພາສີຊຸດໃໝ່ ທີ່ທ່ານກ່າວ ວ່າ ຈະຮັກສາໜ້າວຽກຕ່າງໆໄວ້ ໃຫ້ຢູ່ພາຍໃນປະເທດ ຊຶ່ງທ່ານກ່າວຕໍ່ໄປວ່າ: ປະທານາທິບໍດີໂອບາມາກ່າວວ່າ ການໂຍະຍານຫລືຍົກເວ້ນດ້ານພາສີ ຄວນຈະໃຫ້ຜົນ ປະໂຍດ ແກ່ພວກບໍລິສັດທັງຫລາຍ ທີ່ສ້າງໜ້າວຽກໃໝ່ຂື້ນມາ ຢູ່ໃນສະຫະລັດ ແລະຮັກ ສາພວກໜ້າວຽກທີ່ມີຢູ່ໃນສະຫະລັດ ຢູ່ແລ້ວນັ້ນ ໃຫ້ມີສືບຕໍ່ໄປ ປະທານາທິບໍດີໂອບາມາຕ້ອງການຢາກໃຫ້ພວກບໍລິສັດທຸລະກິດທັງຫລາຍ ໄດ້ຮັບການ ໂຍະຍານການເກັບພາສີ ຈາກຄ່າພວກອຸປະກອນ ເຄຶ່ອງຈັກຕ່າງໆທີ່ພວກເຂົາເຈົ້າຈະຊື້ ໃນປີໜ້າ ນອກນີ້ແລ້ວ ທ່ານໂອ ບາມາຢາກຈະໃຫ້ສິນເຊື່ອດ້ານພາສີ ທີ່ໄດ້ອະນຸມັດໃຫ້ ພວກທຸລະກິດ ສຳລັບການໃຊ້ຈ່າຍເຂົ້າໃນການຄົ້ນຄວ້າ ແລະການທົດລອງຜະລິດຕະພັນ ຕ່າງໆນັ້ນ ເປັນສິນເຊື່ອແບບຖາວອນ ທ່ານໂອບາມາກ່າວຕື່ມວ່າ ການປ່ຽນແປງຕ່າງໆ ເຫລົ່ານັ້ນ ແມ່ນຈະເຮັດໃຫ້ພວກບໍລິສັດຈ້າງຄົ ເຂົ້າມາເຮັດວຽກຫລາຍຂື້ນ ແລະຊ່ວຍໃຫ້ ສະຫະລັດແຂ່ງຂັນໃນຕະຫລາດໂລກໄດ້ດີຂື້ນ ໂດຍສະເພາະໃນພາກສ່ວນອຸດສາຫະກໍາທີ່ ກໍາລັງ ເຕີບໂຕຂື້ນຢູ່ໃນຂະນະນີ້ ເຊັ່ນພາກສ່ວນພະລັງງານສະອາດເປັນຕົ້ນ ທ່ານໂອບາມາ ຊີ້ແຈງວ່າ: ໃນຄໍາໂຕ້ຕອບຂອງຝ່າຍຣິພັບບລິກັນນັ້ນ ຜູ້ແທນສະພາຕໍ່າ Mike Pence ຈາກລັດ ອິນເດຍນາກ່າວວ່າ ພວກຜູ້ແທນທັງຫລາຍຄວນຈະຕໍ່ອາຍຸນະໂຍບາຍຕັດພາສີສໍາລັບ ພວກປະຊາຊົນທຳມະດາ ຂອງອະດີດປະທານາທິບໍ ຈອດ ບູຊ ທີ່ພັກເດໂມແຄຣທຄັດ ຄ້ານນັ້ນ ທ່ານ Pence ໄດ້ເລ່ງລັດໃຫ້ປະທານສະພາຕໍ່າ ທ່ານນາງແນນຊີ ເປໂລຊີ ຮຽກປະຊຸມສະພາຕໍ່າ ເພື່ອໃຫ້ລົງຄະແນນສຽງໂດຍດ່ວນ ກ່ຽວກັບບັນຫານີ້ ຊຶ່ງສະມາ ຊິກສະພາຕໍ່າ Pence ກ່າວຕໍ່ໄປວ່າ: ພວກຜູ້ນໍາພັກເດໂມແຄຣທ ໃນສະພາຄອງແກຣສ ກ່າວວ່າ ພວກເຂົາເຈົ້າຈະແກ້ໄຂບັນ ຫາເລຶ່ອງພາສີ ຫລັງຈາກການເລືອກຕັ້ງວັນທີ່ 2 ພະຈິກ ຄືເດືອນໜ້ານີ້ ຜ່ານພົ້ນໄປເສຍ ກ່ອນ ຜົນການສໍາຫລວດຫາງສຽງມະຫາຊົນພົບວ່າ ພັກຣິພັບບລິກັນມີທ່າທາງວ່າຈະໄດ້ຮັບ ບ່ອນນັ່ງຫລາຍສົມຄວນ ໃນການເລືອກຕັ້ງເອົາສະມາຊິກສະພາຕໍ່າ ຢູ່ໃນຫລາຍໆ ເຂດ ແລະເວລານີ້ ປະທານາທິບໍດີໂອບາມາ ກໍກໍາລັງທຳການຫາສຽງຢ່າງໜັກ ເພື່ອ ຫລຸດຜ່ອນການປາໄຊ ທີ່ຄາດການໄວ້ຂອງພັກເດໂມແຄຣລດ ໃຫ້ໜ້ອຍລົງ ໃນອາທິດນີ້(17-23 ຕຸລາ) ທ່ານໂອບາມາມີແຜນການອອກຫາໂຄສະນາຫາສຽງໃຫ້ ຜູ້ສະໝັກເລືອກຕັ້ງສັງກັດພັກເດໂມແຄຣທ ໃນລັດແມສຊາຈູເຊັທສ໌ ໂອໄຮໂອ ອໍຣະກັນ ວໍຊິງຕັນ ແຄລິຟໍເນຍ ແລະມິນເນໂຊຕ້າ